The Blues Brothers

The Blues Brothers er en amerikansk actionkomedie, eventyrfilm og musikkfilm fra 1980 regissert av John Landis. Filmen handler om to halvkriminelle brødre som forsøker å samle inn en stor sum penger for å redde et barnehjem fra konkurs. Pengene skal samles inn gjennom en veldedighetskonsert der de selv er hovedattraksjonen, men veien dit viser seg å bli kronglete. Til slutt har de både politi og andre grupper i hælene, og det hele utvikler seg til en vanvittig biljakt. Hovedrollene spilles av John Belushi og Dan Aykroyd. Filmen inneholder mye musikk og crazykomikk.

The Blues Brothers ble raskt regnet som en kultfilm.

En soundtrack ble utgitt i kjølvannet av filmen.

I 1998 kom en mislykket oppfølger kalt Blues Brothers 2000.

Handling
For å redde barnehjemmet hvor de er oppvokst må de to småkriminelle brødrene Jake og Elwood skaffe $5000 som hjemmet skylder i skatt. De får greie på at kirken har trukket tilbake støtten til barnehjemmet som kommer til å bli solgt dersom ikke eiendomsskatten blir betalt innen elleve dager. Og ettersom pengene dessverre må skaffes på ærlig vis, ser de ingen annen mulighet enn å samle sitt gamle rhythm & blues-band - "The Blues Brothers". Målet er å arrangere en stor veldedighetskonsert. Dette er noe som de til slutt klarer å gjennomføre, men de klarer samtidig å erte på seg både politi, nasjonalgarden, et rivaliserende countryband og en gruppe nynazister. I tillegg til dette forfølges de av en mystisk ung kvinne som har noe uoppgjort med den ene av dem. Det hele kulminerer i en massiv biljakt der brødrene etterhvert får mesteparten av delstatspolitiet i hælene.

Om filmen

Popularitet og økonomi 
The Blues Brothers ble en stor publikumssuksess, spesielt i USA. Den spilte inn $115 millioner, hvorav 57 millioner i USA alene. Den ble den tiende mest innbringende filmen i USA i 1980. Den innbrakte £1,5 millioner i Storbritannia hvor den havnet på 14. plass over de mest innbringende filmene i 1980.

Produksjonskostnadene var på $30 millioner.

Filmanmelderne 
Filmen ble godt mottatt av kritikerne, noe som gjenspeiles at den har fått 83 % på Rotten Tomatoes. Både Roger Ebert og Leonard Maltin gav den 3 av 4 oppnåelige stjerner.

VG gav den terningkast fem, mens Arbeiderbladet, Dagbladet og Aftenposten gav den fire.

Annet 
Blues Brothers begynte opprinnelig som en musikalsk sketsj på NBCs Saturday Night Live.

I rollene

John Belushi ... 'Joliet' Jake Blues 
Dan Aykroyd ... Elwood Blues
Cab Calloway ... Curtis Salgado
Carrie Fisher ... Mystery Woman
Aretha Franklin ... Mrs. Murphy
Ray Charles ... Ray
James Brown ... Reverend Cleophus James
John Candy ... Burton Mercer
Kathleen Freeman ... Sister Mary, «The Penguin»
Henry Gibson ... Head Nazi
Steve Lawrence ... Maury Sline 
Twiggy ... Chic Lady 
Frank Oz ... Corrections Officer 
Jeff Morris ... Bob

Sheilah Wells som Claire 
Charles Napier som Tucker McElroy 
Steven Williams som Trooper Mount
Armand Cerami som Trooper Daniel 
Chaka Khan som korsolist
John Lee Hooker som musiker på Maxwell Street
John Landis som State trooper
Stephen Bishop som State trooper
Joe Walsh som fange
Paul Reubens som Chez Paul-kelner
Steven Spielberg som Cook County Assessor's Office Clerk

The Blues Brothers Band
 John Belushi som «Joliet» Jake Blues, vokalist
 Dan Aykroyd som Elwood Blues, munnspill og vokalist
 Steve Cropper som Steve «the Colonel» Cropper, gitar og vokal 
 Donald «Duck» Dunn som  Donald «Duck» Dunn, bass
 Murphy Dunne som Murphy «Murph» Dunne, keyboard
 Willie Hall som Willie «Too Big» Hall, trommer
 Tom Malone som Tom «Bones» Malone, trombone og vokal
 Lou Marini som «Blue Lou» Marini, altsax og tenorsax og vokal
 Matt Murphy som Matt «Guitar» Murphy, gitar
 Alan Rubin som Alan «Mr. Fabulous» Rubin, trompet, slagverkinstrumenter og vokal

Referanser

Eksterne lenker 
 

Actionkomedier fra USA
Musikkfilmer fra USA
Filmer fra 1980
Engelskspråklige filmer
Filmer lagt til Chicago
Filmer lagt til Illinois
Eventyrfilmer fra USA
Crazykomedier fra USA